Erwin Gutawa punika salah satunggalipun musisi, konduktor, juru main bas, lan komposer saking Indonésia. Sasanèsipun dados konduktor, Erwin Gutawa asring ugi dados prodhuser musik wonten ing pinten-pinten konsèr musisi saking Indonésia. Musisi ingkang naté péntas kanthi iringan Erwin Gutawa kados ta Harvey Malaiholo, Ruth Sahanaya, Chrisye, Titi DJ, Krisdayanti lan Siti Nurhaliza.

Erwin Gutawa , Putra saking kulawarga (almarhum) Gutawa Sumapraja lan Sariati Kodiat punika pikantuk pendhidhikan formal kanthi ndhèrèk lès piano klasik kawit taksih kelas 4 SD ing Jakarta lan kawit kelas 6 SD, sampun main band lan kadhapuk minangka juru main bas.

Kariripun 
Wiwitanipun Erwin Gutawa dados juru main bas ing band Karimata ing taun 1985. Piyambakipun kalebet lulusan jurusan arsitèktur saking Universitas Indonésia. Erwin Gutawa sinau musik kanthi otodhidhak utawi sinau piyambak. Sapunika Erwin Gutawa kawentar minangka musisi, pangarah musik, pangripta tembang, komposer, orkèstrator, lan kondhuktor. Erwin Gutawa kawentar minangka dados pencetus konsèr tunggal penyanyi ing Indonésia. Erwin Gutawa naté dados prodhuseripun konsèr Chrisye, Siti Nurhaliza, Krisdayanti, 3 Diva, Ruth Sahanaya, Erwin Gutawa Salute to Koes Plus/bersaudara, Rockestra, lan sanès-sanèsipun.

Cathetan suku 

Artikel mawa basa krama
Alumni Universitas Indonésia
Komponis Indonésia
Musisi Indonésia
Aktor Indonésia
Wong Jakarta
Kulawarga Gutawa
Pemenang Anugerah Musik Indonésia
Tokoh Melayu Indonésia
Lair 1962